Folketelling

og hans kone Tonia Huurman, Hemweg Amsterdam

Folketelling foretas med jevne mellomrom av de fleste av verdens nasjonale eller binasjonale myndigheter for å føre offisielle innbyggertall i et land eller område. Hensikten med folketellingene har variert fra skatteinnkreving og utskriving av soldater til rene statistiske formål.

 Historie 
De eldste kjente folketellingene ble foretatt i Babylon, Egypt og i Kina 2000–3000 f.Kr. Romerrikets folketellinger er kjent fra Bibelen, der de kalles «manntall». Fra middelalderen og fram til siste del av nyere tid var det svært få folketellinger.

I Europa begynte flere land med folketellinger på 1700-tallet, blant annet Island i 1701, Sverige i 1748 og Danmark-Norge i 1769. USA hadde sin første folketelling i 1790 mens England og Frankrike holdt sine første folketellinger i 1801.

 Norge 
I Norge er det gjennomført systematiske folketellinger siden 1769. Fra og med 1801 ble de gjennomført med navn. De tidligste folketellingene hadde til hensikt å skaffe oversikt over (den mannlige) befolkningen på grunn av skatteinnkreving og utkalling til militærtjeneste.

Ved de siste folketellingene har man kombinert opplysninger på spørreskjema med opplysninger fra blant annet Folkeregisteret og GAB. Den siste folketellingen i Norge ble gjennomført 3. november 2001. I den forbindelse ble det gjort et stort arbeid for å gi boligadresse til alle boliger i flerbolighus, for å kunne gi god statistikk over boliger og husholdninger. De registre som finnes over befolkning, sysselsetting og boliger er nå så omfattende at man regner med at det ikke er nødvendig å gjennomføre flere skjemabaserte tellinger. I 2011Tellingsdag var 19. november 2011. Neste telling blir i 2021. gjennomførte Statistisk sentralbyrå for første gang «folketelling» uten å sende ut spørreskjema til befolkningen. Tellingen bygger fra og med 2011 kun på administrative registre. Dette heter nå registerbasert telling.

 Manntall i Norge 
Manntallet 1663−66 var ingen folketelling, men et militært manntall som kom i stand etter initiativ fra Titus Bülche. Innbyggere i byene og Finnmark ble heller ikke tatt med. Hensikten var å registrere tjenestedyktige menn til militærtjeneste. I årene 1663−65 omfattet manntallet alle menn eldre enn 12 år. I 1666 ble også 12 år gamle gutter inkludert.

Manntallet 1701 ble igangsatt etter kongelig befaling av 6. juli 1701, og omfattet landdistriktene i Norge syd for Finnmark. Manntallet omfattet ladesteder i landdistriktene, men ikke byer. I deler av Nord-Norge ble manntallet foretatt i februar−april 1702. Resten stammer fra høsten 1701. Dessverre har store deler av manntallet gått tapt, så med unntak av Rygge prestegjeld, Nedre Romerike fogderi, Odal prestegjeld, Larvik grevskap og Nedenes fogderi, er hele det sønnenfjellske Norge (Sør- og Østlandet) gått tapt. Manntallet i Jostedal prestegjeld, samt Stjørdal og Verdal fogderier er også gått tapt.

 Folketellinger i Norge 
Den første folketellingen i Norge som gav en summarisk oversikt over befolkningen i prestegjeld og byer, ble avholdt i 1769. 

Her ble for første gang kvinner talt med, selv om de ikke hadde militær betydning. Den neste ble avholdt i 1801, og viser 110 kvinner for hver 100 menn. Gifte kvinner under 45 år hadde høyere dødelighet enn menn pga risikoen forbundet med svangerskap og fødsel. Etter denne alderen ble forholdet gradvis omvendt.«Fra forfall til ny vekst», Norges kulturhistorie bind 3 (s. 128-29), Aschehoug, Oslo 1984, ISBN 82-03-11209-9

Folketellingen i 1801 var den første som var nominativ, dvs. alle ble innskrevet under fullt navn. De neste tellingene 1815-55 var igjen summariske, mens det fra 1865 er nominative tellinger gjeninnført. Disse tok etterhvert med mer og mer informasjon om den enkelte, i tillegg til sivilstand, bosted og alder, så er det opplyst fødested, yrke, etnisitet og språk.

Folketellingene for 1801, 1865, 1875, 1885, 1891, 1900 og 1910 har blitt digitalisert av Digitalarkivet og Registreringssentral for historiske data, og er gjort søkbare på internett.Søking i folketellingene for årene 1865, 1875,* 1900 og 1910. Registreringssentral for historiske data (RHD). Folketellingen for 1920 er ferdig skannet, og vil bli gjort tilgjengelig for allmennheten 1. desember 2020, på dagen 100 år etter den ble gjennomført.

 Folketelling  Riket  Tettbygd  Spredtbygd  Tettbygd (%)  Tetthet  Anmerkninger 15. aug. 1769  723 618  64 747  658 871  8.9  2.4  Unntatt ca 4000 militære 1. feb. 1801  883 603  88 404  795 199  8.8  2.9  30. april 1815  885 431  86 604  798 827  9.8  2.9  Ufullstendig telling 27. nov. 1825  1 051 318  114 198  937 120  10.9  3.4   29. nov. 1835  1 194 827  129 002  1 065 825  10.8  3.9   31. des. 1845  1 328 471  206 338  1 122 133  15.6  4.3   31. des. 1855  1 490 047  252 308  1 237 739  16.9  4.9   31. des. 1865  1 701 756  333 485  1 368 271  19.6  5.5   31. des. 1875  1 813 424  440 273  1 366 627  24.4  5.9  Tilstedeværende folkemengde 1. jan. 1891  2 000 917  625 417  1 375 500  31.3  6.5   3. des. 1900  2 240 032  800 198  1 439 834  35.7  7.3   1. des. 1910  2 391 782  921 382  1 470 400  38.5  7.8   1. des. 1920  2 649 775  1 200 020  1 449 755  45.3  8.6  1. des. 1930  2 814 194  1 330 217  1 483 977  47.3  9.2  3. des. 1946  3 156 950  1 581 901  1 575 049  50.1  10.3  1. des. 1950  3 278 546  1 711 628  1 566 918  52.2  10.7  1. nov. 1960  3 591 234  2 052 634  1 538 600  57.2  11.7  1. nov. 1970  3 874 133  2 554 913  1 319 220  65.9  12.6  1. nov. 1980  4 091 132  2 874 990  1 200 190  70.3  13.3  1. nov. 1990  4 247 546  3 056 194  1 166 347  72.4  13.8  3. nov. 2001  4 520 947  3 459 591  1 018 639  76.5  14.8  19. nov. 2011  4 979 955  3 951 427  1 011 071  79.3  16.3 

 Husholdninger i Norge 
 1845 – 266 913
 1855 – 304 822
 1865 – 346 061
 1876 – 389 611
 1891 – 443 317
 1900 – 514 608
 1910 – 549 253
 1920 – 574 463
 1930 – 653 071
 1946 – 911 472
 1950 – 963 552
 1960 – 1 077 169
 1970 – 1 296 734
 1980 – 1 523 508
 1990 – 1 751 363
 2001 – 1 961 548

 Se også 
 Manntall

 Referanser 

 Eksterne lenker 
 Statistisk sentralbyrå – Folke- og boligtellingen
 ... nå telte han deg også. Nettutstilling om folketellingene 1801 - 1900 - 2001

Kategori:Demografi